ШТА ЈЕ ИЗУМ ФЕСТ?

 **ИЗУМ Фест** је омладински фестивал на коме **Извиђачи,** кроз забаву и уметност **презентују свој Покрет**, његове специфичности и вредности, **деци и младима** са територије општине **Велика Плана**, пружајући им могућност да се кроз учешће на извиђачким активностима и потенцијално чланство у извиђачкој организацији, **упознају и повежу** са својим вршњацима из других места из Србије и иностранства. Ове године **ИЗУМ Фест** се одржава **по 7. пут**, сваке године у **новом формату**. Као и претходне године, организујемо **Паб квиз** опште информисаности, који ће бити подељен у осам тематских области. Као овогодишњи новитет, биће организоване и фестивалске игре, као и изазовна активност изненађења!

 ГДЕ, КАДА и КАКО? **ИЗУМ Фест** се одржава у суботу, **21. децембра** **2024**. године **у Дому Омладине**, **улица Косовска 4 у** Великој Плани. Долазак и пријем учесника и екипа предвиђен је од **12** дo **14 часова**, када ће бити свечано отварање,

а оквирно време трајања је **до 19 часова**.

 Пријава екипа је до **четвртка 19. децембра** и врши се путем **пријаве** помоћу упитника на [овом линку](https://forms.gle/A4u4PTp4EQ8cA9Yr9), која треба да садржи: број представника Одреда, оквирни узраст учесника, начин и време доласка, име и контакт телефон вође екипе и име и контакт телефон вође пута, као и детаљан опис на који начин ће се екипа представити на Фестивалу. Сва евенутална питања и нејасноће можете упутити на електрноску пошту начелника активности (назначено на дну документа) или електронску пошту одреда: desetioktobar@live.com

 **Учешће** на ИЗУМ Фесту износи симболичних 100 динара, уз који се добија основни учеснички пакет.

Уз **консултације са Начелником акције**, у ноћи **21 - 22. децембар** постоји могућност смештаја извесног броја учесника у заједничком **простору за** **преноћиште**. Учесници су дужни да понесу вреће и подметаче за спавање, као и прибор за јело и за личну хигијену. За све учеснике који остају на ноћењу обезбеђени су вечера и доручак. У том случају **цена учесничке таксе**, односно **котизације** износи **300 динара** по учеснику и плаћа се на лицу места код секретара акције или на рачун Одреда бр. **200-2466320101933-32. Вођа пута је ослобођен плаћања котизације.**

 КО МОЖЕ ДА УЧЕСТВУЈЕ?

 На **ИЗУМ Фесту** могу учествовати сви чланови Савеза извиђача Србије и чланови других извиђачких јединица из иностранства, пуноправи чланови **WOSM-a,** без обзира на пол и узраст, као **учесници** или као **волонтери**.

**Број представника** сваке јединице **не може бити већи од 10**, рачунајући и вођу пута.

Свака јединица може учествовати са по **највише једном екипом** и са по **једним представником** **појединачно**.

 КОЈЕ СУ ОБАВЕЗЕ УЧЕСНИКА?

**\*** Представници локалних јединица могу представити своје место, Одред или извиђачки Покрет на неки од следећих начина:

**С Ц Е Н С К И Н А С Т У П И:**

**- Песма,**

( Испричај, отпевај, одсвирај, омиљену песму...)

**- Плес,**

( Твоја музика – твоја кореографија..)

**- Таленат,**

( Покажи оно што најбоље умеш...)

**- Скеч,**

( Драматизуј догађај, причу или виц...)

**- Рецитација,**

( Твоја или туђа, пуна емоција...)

**- Кратка прича,**

( Сећање, догађај, сан или јава....)

**- Говор,**

( Нека други чују шта ти лежи на срцу...)

**\*** Сви представници Одреда који учествују на Фестивалу треба да се строго придржавају Извиђачких закона, да буду униформисани или једнообразно одевени са извиђачком марамом .

\*Важно је истаћи да сценски наступ треба да траје од 3 до 5 минута, а презентација не треба да заузима простор шири од 1,5 м

**П Р Е З Е Н Т А Ц И Ј Е:**

**- Колекције,**

( Мараме, амблеми, беџеви и друге збирке...)

**- Уметнички радови,**

( Како сликаш, фотографишеш, вајаш... )

**- Активности, такмичења, табори,**

( Шта, где, када, како, за кога...... )

**- Филм,**

(Анимирани, документарни, играни...)

**- Дидактички материјали,**

( Шта помаже у раду, чему служи и како се користи...)

**- Купујем, продајем, мењам...**

( Имаш вишак, већ ти је мало или тражиш да купиш...)

**- Примењено пионирство (“Lifehack” патенти)**

( Исеци, провуци, залепи и направи нешто корисно...)

\*Због ограничења у простору, организатор задржава право да одбије учешће екипе по пријавама које нису потпуне или презентације које нису примерене Фестивалу, односно због попуњености капацитета.

 КОЈЕ СУ ОБАВЕЗЕ ОРГАНИЗАТОРА?

Организатор обезбеђује теничку подршку за сценске наступе, пројектор за репродукцију снимака, као и одговарајући број штандова / паноа за презентацију. За сваког учесника обезбеђено је топло освежење, a за учеснике на преноћишту, вечера и доручак. Учесници акције ће добити беџ и по један ИЗУМ Токен за сваког члана, а за Одреде су припремљене захвалнице.

 КОНТАКТ И ИНФОРМАЦИЈЕ

Начелник акције: Милан Марковић – **+381 69 456 0333,** milan.markovic7572@gmail.com

> > Д О Б Р О Д О Ш Л И < <